Diari Oficial de la Generalitat Valenciana


Sumari del DOGV 6043, del 25-06-2009 (2009/7410)

ORDE de 16 de juny de 2009, de la consellera de Justícia i Administracions Públiques, per la qual es disposa l'execució de la Sentència 1270/08, del Tribunal Superior de Justícia de la Comunitat Valenciana, recaiguda en el recurs d'apel·lació 000441 / 2007.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7410


Data del document
:   16-06-2009

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

ORDE de 16 de juny de 2009, de la consellera de Justícia i Administracions Públiques, per la qual es disposa l'execució de la Sentència 1270/08, del Tribunal Superior de Justícia de la Comunitat Valenciana, recaiguda en el recurs d'apel·lació 000441 / 2007. [2009/7410]  
Per sengles ordes de 5 de desembre 2005, de la Conselleria de Justícia, Interior i Administracions Públiques (DOCV núm. 5157, de 19.12.2005) es van convocar l'oposició i el curs selectiu d'accés al grup D, sector administració general, pel torn de promoció interna, mitjançant conversió directa de places, convocatòries 78/04 i 79/04, corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana.  
Enfront de les indicades ordes es va interposar, per José López Abarca i altres, recurs contenciós administratiu, per considerar-les contràries a dret les bases 12.3 de la Convocatòria 78/04 i la 11.3 de la Convocatòria 79/04.   
El recurs, que va seguir els tràmits del procediment abreujat, va ser dictat desestimatòriament per la Sentència 217/07, de 31 de maig, del Jutjat Contenciós Administratiu núm. 7 de València.  
Contra la sentència del Jutjat es va promoure, per la part demandant, recurs ordinari d'apel·lació, per entendre que les ordes impugnades en la instància i confirmades per la Sentència apel·lada s'apartaven del que estableix el Decret 51/2004, del Consell, aprovatori de l'oferta d'ocupació pública per a l'any 2004.  
La Sala Contenciosa Administrativa del Tribunal Superior de Justícia de la Comunitat Valenciana, que va conéixer de l'apel·lació, dictà en segona instància la Sentència ferma número 1.270/08, de 17 de desembre. La sentència, després d'estimar el recurs d'apel·lació 000441/07, i revocar la Sentència 217/07, del Jutjat, va acordar, finalment, en el seua resolució «estimar parcialment el recurs contenciós administratiu, declarant la nul·litat de les bases 12.3 de la Convocatòria 78/04 i 11.3 de la Convocatòria 79/04, quan exigeixen als titulars [dels llocs] de subalterns residents, subalterns supervisor i vigilant, que després d'aprovar el curs o l'oposició, i abans de ser nomenats funcionaris del grup D, participen en un concurs de provisió de llocs que a aquest efecte convoquen, desestimant-ho en tota la resta».  
Vistos els pronunciaments continguts en la decisió de la Sentència 1270/08, del Tribunal Superior de Justícia de la Comunitat Valenciana, i considerant el que disposa l'article 118 de la Constitució espanyola, i en l'article 17.2 de la Llei Orgànica 6/1985, de l'1 de juliol, del Poder judicial, així com en els articles 103 i següents de la Llei 29/1998, de 13 de juliol, de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades per jutges i tribunals,   
ORDENE  
Primer. Nova redacció de la base 12.3, de la Convocatòria 78/04, que queda redactada en els termes següents:  
«Aquells funcionaris de carrera que ocupen llocs de caràcter laboral, igual que els qui no siguen titulars amb destinació definitiva d'un lloc de treball, hauran de participar prèviament en el concurs de provisió de llocs adscrits al grup D, d'administració general, que a aquest efecte es convoque, i seran nomenats en els llocs que obtinguen. En cas d'empat entre aspirants, aquest es dirimirà, en primer lloc, per la major antiguitat reconeguda en el Registre de Personal de la Direcció General d'Administració Autonòmica; de persistir l'empat, pel major grau consolidat, i de persistir l'empat, per orde alfabètic del primer cognom dels aspirants empatats, iniciant-se l'esmentat orde per la lletra P, conforme al resultat del sorteig celebrat el dia 7 d'abril de 2005 (DOGV núm. 4984, de 13 d'abril de 2005).  
No obstant això, els titulars dels llocs de treball, amb denominació subaltern resident, subaltern supervisor, vigilant i supervisor de recepció, podran optar entre participar en l'esmentat Concurs de provisió de llocs o ser nomenats funcionaris de carrera del grup d'administració general, en els llocs que són titulars, els quals seran classificats de la mateixa manera en què s'ha establit en el punt 12.2, quant a retribució i funcions. La denominació dels llocs de treball seran: "auxiliar de serveis resident", "auxiliar de serveis vigilant", "auxiliar de serveis supervisor" i "auxiliar de serveis supervisor (Recepció)", respectivament, i tindran, addicionalment a les funcions indicades per als llocs de treball "auxiliar de serveis", les següents:  
-Auxiliar de serveis resident: obligació de residir en el centre de treball.  
-Auxiliar de serveis vigilant: realitzar tasques de vigilància i control en les instal·lacions del centre.  
-Auxiliar de serveis supervisor: programació, direcció i supervisió del treball dels subalterns i auxiliars de serveis que li siguen adscrits.   
-Auxiliar de serveis supervisor (Recepció): supervisar el funcionament de la recepció de la residència».  
Segon. Nova redacció de la base 11.3, de la Convocatòria 79/04, que queda redactada en els termes següents:  
«Aquells funcionaris de carrera que ocupen llocs de caràcter laboral, igual que els qui no siguen titulars amb destinació definitiu d'un lloc de treball, hauran de participar prèviament en el concurs de provisió de llocs adscrits al grup D, d'administració general, que a aquest efecte es convoque, i seran nomenats en els llocs que obtinguen. En cas d'empat entre aspirants, aquest es dirimirà, en primer lloc, per la major antiguitat reconeguda en el Registre de Personal de la Direcció General d'Administració Autonòmica; de persistir l'empat, pel major grau consolidat i de persistir l'empat, per orde alfabètic del primer cognom dels aspirants empatats iniciant-se l'esmentat orde per la lletra P, conforme al resultat del sorteig celebrat el dia 7 d'abril de 2005 (DOGV núm. 4984, de 13 d'abril de 2005).  
No obstant això, els titulars dels llocs de treball amb denominació "subaltern resident", "subaltern supervisor", "vigilant" i "supervisor de recepció", podran optar entre participar en l'esmentat concurs de provisió de llocs o ser nomenats funcionaris de carrera del grup d'administració general, en els llocs que són titulars, els quals seran classificats de la mateixa manera en què s'ha establit en el punt 11.2, quant a retribució i funcions. La denominació dels llocs de treball serà: "auxiliar de serveis resident", "auxiliar de serveis vigilant", "auxiliar de serveis supervisor" i "auxiliar de serveis supervisor (Recepció)", respectivament, i tindran, addicionalment a les funcions indicades per als llocs de treball "auxiliar de serveis", les següents:  
-Auxiliar de serveis resident: obligació de residir en el centre de treball.  
-Auxiliar de serveis vigilant: realitzar tasques de vigilància i control en les instal·lacions del centre.  
-Auxiliar de serveis supervisor: programació, direcció i supervisió del treball dels subalterns i auxiliars de serveis que li siguen adscrits.   
-Auxiliar de serveis supervisor (Recepció): supervisar el funcionament de la recepció de la residència».  
Tercer  
Enfront de la present Orde, podrà promoure's, per les parts legitimades, incident d'execució de sentència, davant del Jutjat Contenciós Administratiu núm. 7 de València, de conformitat amb el que estableixen els articles 109 i concordants, de la Llei 29/1998, de 13 de juliol, de la Jurisdicció Contenciosa Administrativa.  
València, 16 de juny de 2009. La consellera de Justícia i Administracions Públiques: Paula Sánchez de León Guardiola.